[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000003", "text": "Fel darlithydd ym maes dysgu ac addysgu sy\u2019n gyfrifol am y TUAAU, rwy\u2019n cadw llygad am adnoddau newydd i gynorthwyo ein staff i ddysgu\u2019n effeithiol ar-lein. Mae hyn yn cynnwys gweminarau allanol, pecynnau cymorth, cyhoeddiadau ac adnoddau eraill. Oherwydd bod dysgu gweithredol yn cael blaenoriaeth ar agenda\u2019r Brifysgol, rwy\u2019n hynod o awyddus i rannu canllawiau ar gyfer symud dysgu gweithredol ar-lein."}, {"text_idx": "#000007", "text": "Sicrhau bod myfyrwyr yn ymroi i\u2019r tasgau ar-lein nad ydynt yn fyw: Safbwynt y Ddamcaniaeth Hunanbenderfynu"}, {"text_idx": "#000008", "text": "Yn o\u0302l arolwg o ddisgwyliadau myfyrwyr a gynhaliwyd yn 2020 gan Wonkhe yn gofyn am sefyllfaoedd lle y byddai cyfyngiad ar sesiynau dysgu wyneb-yn-wyneb, dywedodd 71 y cant y byddent yn ei chael hi\u2019n anodd cadw eu brwdfrydedd a chynnal eu diddordeb mewn dysgu."}, {"text_idx": "#000009", "text": "Suty gallwn sicrhau bod ein myfyrwyr yn ymroi i\u2019r tasgau ar-lein nad ydynt yn fyw?"}, {"text_idx": "#000010", "text": "Mae\u2019r ddamcaniaeth Hunanbenderfynu (SDT \u2013 self-determination theory) gan Deci a Ryan (1985, 2002) yn ddamcaniaeth am ysgogiad sydd, ar hyn o bryd, ymhlith y rhai mwyaf cynhwysfawr, a\u2019r rhai a chanddynt y sylfaen empeiraidd gadarnaf. Mae ymchwil wedi dangos bod Damcaniaeth Hunanbenderfynu yn rhagfynegi amrywiaeth o ganlyniadau dysgu, gan gynnwys perfformiad, dyfalbarhad a bodlonrwydd a\u0302 chyrsiau (Deci a Ryan, 1985). Gellir defnyddio strategaethau a seilir ar y Ddamcaniaeth hon mewn amrywiaeth o sefyllfaoedd addysgol, gan gynnwys llwyfannau dysgu ar-lein (Kuan-Chung a Syh-Jong, 2010). Yn o\u0302l y Ddamcaniaeth, pan fydd anghenion seicolegol sylfaenol myfyrwyr yn cael eu bodloni o ran ymreolaeth, cymhwysedd a pherthnasedd, maent yn fwy tebyg o fewnoli eu symbyliad i ddysgu ac o ymroi i\u2019w hastudiaethau."}, {"text_idx": "#000011", "text": "Mae\u2019r Fforwm Academi yn darparu llwyfan i rannu arferion da o ran dysgu ac addysgu. Mae\u2019r Fforwm yn agored i aelodau o gymuned y Brifysgol: mae croeso i staff dysgu, tiwtoriaid uwchraddedig, staff cynorthwyol, a myfyrwyr. Bydd pob fforwm yn ystod 2020/21 yn cael eu cynnal ar-lein a gallwch glicio yma i archebu eich lle."}, {"text_idx": "#000015", "text": "Hoffem gynnig cyfle i staff y Brifysgol ymuno a\u0302 ni yn ein sesiynau galw heibio ar ddefnyddio MS Teams ar gyfer Gweithgareddau Dysgu ac Addysgu. Bydd y rhain yn gyfle anffurfiol i chi siarad a\u0302\u2019n Harbenigwyr Dysgu Ar-lein ac i fynd i\u2019r afael ag unrhyw broblemau a allai fod wedi codi yn ystod wythnosau cyntaf y tymor."}, {"text_idx": "#000018", "text": "Gobeithiwn y bydd y sesiynau hyn yn rhoi cyfle i chi gael atebion i unrhyw gwestiynau am eich anghenion addysgu."}, {"text_idx": "#000020", "text": "[:cy]Yn dilyn sesiynau hyfforddi a gynhaliwyd gennym yn ystod yr wythnosau diwethaf ar ddefnyddio MS Teams ar gyfer gweithgareddau dysgu ac addysgu, dyma atebion i 10 cwestiwn cyffredin. Ceir rhagor o wybodaeth ar ddefnyddio MS Teams yn ein hadran cwestiynau cyffredin, ac mae croeso i chi gysylltu a\u0302 ni os oes gennych unrhyw ymholiadau pellach (udda@aber.ac.uk)."}, {"text_idx": "#000021", "text": "C1: Os ydw i\u2019n rhannu fy sgrin alla i weld y chat o hyd?A1: Yn anffodus, oni bai fod gennych ddwy sgrin yna ni fydd hyn yn bosibl. Gallech naill ai ofyn i fyfyriwr neu gydweithiwr fonitro\u2019r chat i chi neu gallech roi\u2019r gorau i rannu eich sgrin o bryd i\u2019w gilydd i wirio beth sydd wedi\u2019i bostio yn y chat. Mae rhai opsiynau rhannu sgrin uwch yn bodoli a allai eich galluogi i weld y chat mewn rhai achosion, ac rydym yn hapus i drafod y rhain gyda chi ymhellach."}, {"text_idx": "#000022", "text": "C2: Hoffwn ychwanegu unigolyn allanol o\u2019r tu allan i Brifysgol Aberystwyth at un o\u2019m timau, a yw hyn yn bosibl?A2: Mae\u2019n bosibl ychwanegu unigolion allanol sydd a\u0302 chyfrif Office 365 gyda pharth ac.uk, ond bydd angen i unrhyw unigolyn allanol sydd heb gyfrif ac.uk gael mynediad yna bydd yn rhaid i chi i lenwi ffurflen gais er mwyn iddynt gael mynediad at Teams Prifysgol Aberystwyth. Fel arall, gallech sefydlu cyfarfodydd gydag unigolion allanol drwy MS Teams heb orfod gofyn am fynediad."}]